A hősökből legendák lesznek

Már hetek óta olvadt a hó. December elején még két méteres volt. A távolban látszódott egy lerombolt parasztház maradványa, melyből napról napra egyre több minden bukkant elő. Megjelentek az ablakkeretek, majd a félig kidőlt ajtó. Mielőtt elért volna a front idáig, egy család lakott ott. Még most is látom magam előtt, ahogy nemrég kéményfüst szállt fel az ég felé. Akkor a nagy csendet fejszecsattogás és gyereknevetés törte meg. Gyermekek játszottak az udvaron egy macskával, az apjuk pedig fát vágott télire. A házban finom illatok terjengtek. Leves fortyogott a tűzhelyen, melyet hevesen kevergetett az asszony.

Aztán… minden megváltozott egy-két hónap után. A fa vörösesbarna leveleit hirtelenjében megrázta az ütegek hangja. A család minél gyorsabban összeszedte azokat a dolgokat, amikre szükségük volt. Feltették egy szekérre. Már indulni akartak, amikor újra tüzet nyitottak. A szörnyű zörej miatt megijedt a macska és elszökött. A legkisebb fiú utána rohant. Alig hallatszódott ahogy a bakancsa a lehullott leveleket összenyomta. Miután sikeresen utolérte a kis állatot, átölelte. Csend lett újra, de nem sokáig. Zúgó gépmorajra lettek figyelmesek, és látták a hegyoldalon felbukkanó páncélosokat. A kupolatetőnél valószínűleg a parancsnokok látszódtak. A bestiák lánctalpai feltörték a földet, a kisebb gallyakat kettétörték, a köveket szétmorzsolódták. A fiút sokkolta a látvány, de az apja felvette és felrakta a szekérre.

Ferenczy Mátyás Kassán született 1921-ben egy kisnemesi családban. Szőkésbarna haja volt, és kék szeme. Testvérei nem voltak. A családnak sohasem volt gondja a megélhetéssel, a fiúnak mégis nehéz gyermekkora volt. Csehül és magyarul egyszerre kellett beszélnie. Iskolában, s az utcán többször is bántották, megszégyenítették magyar származása miatt. Apja háborús veterán volt. A nyugati frontra küldték és megjárta Doberdót is, amelyről fiának is néha mesélt. Sajnos a háború után nehéz volt állást találnia. Mindenhol „megrugdosták „múltja miatt. Végül egy napon a postára felvették, ugyanis többségében magyarok dolgoztak ott. Mátyást édesanyja féltő szeretettel óvta, néha kissé túlságosan is, hiszen alig, vagy nem mehetett el a barátaival játszani. Az iskolájában nem volt túl ismert. Csendes, okos gyerek volt, aki mindig kimaradt a bajból. Tanárai szerették, egyet kivéve; a matek tanárt, aki mindig egyel rosszabb jegyet írt be, a megérdemeltnél. De nem csak neki, hanem az egész osztálynak. Az ifjú Mátyást az esze miatt szülei mindig a legjobb iskolába iratták. Ügyvédet szerettek volna belőle faragni. 1938-ban tizenhét éves volt, amikor megtörtént az első bécsi döntés. Nagy vígság volt a házban. Közösen varrták a magyar zászlót, amivel aztán feldíszítették a házat. Újra és újra elszavalták a magyar Himnuszt. Majd hamarosan megérkezett Horthy és serege. A honvédek díszegyenruhákban vonultak fel, az emberek virágszirmokat hullajtottak rájuk. Ők pedig bőrbakancsaikkal végigmasíroztak azon. Elől ment Vitéz Horthy Miklós hófehér lován. A tömeg egyszerre skandálta nevét, amikor átvonult Kassa kapui alatt. Több napon át tartottak az ünnepségek. Később a fiút beíratták az egyetemre. A kezdetekben még jól teljesített, viszont életében megtörtént az elsőkomoly tragédia. Édesanyja, akit annyira szeretett, elhalálozott. Mátyás hanyagolni kezdte tanulmányait. Kocsmákba kezdett járni, és nem járt be óráira sem. Az akkor 20 éves fiút kirúgták az egyetemről. Nem sokkal ezután, az élete újabb bonyodalmába ütközött. 1941. június hatodikát mutatott a naptár. A semmiből bombázók hadai tűntek elő, csapást mértek a városra. Megjelent maga a Halál, a kaszájával.

Sötét fellegek lepték el a kék eget, mintha valami fekete köpenyt terítettek volna rá. A bombák lendületesen csapódtak be. Úgy tűnt, mintha a parancsok végrehajtói élvezettel hajtották volna végre feladataikat, s mindeközben az „Ördög „csak nevetett volna rajta. Az épületek egyszerre omlottak össze. Törmelékek mindenütt, az emberek fulladoztak a portól. Senki se volt biztonságban. Sokan meghaltak, az épületekből csak kőhalom maradt. A fiút a kövek alatt találták meg. Szerencséjére semmi baja nem esett. Az apja ekkor Pozsonyban tartózkodott, még az események előtt oda kellett utaznia. A fiút nem sokkal később megtalálta az élete harmadik bonyodalma…

Apja hívatta őt könnyes szemmel. Levelet hozott. Közösen nyitották ki, amelyben arra szólították fel Mátyást, hogy csatlakozzon a Magyar Királyi Honvédségbe. Édesapja tudta, ismerte a háború borzalmait. Eszébe jutott az 1916-os nyár vége, amikor őt Doberdóba vezényelték. Több napon keresztül voltak a lövészárkokban. Valahol bokáig érő sár volt, másutt a patkányok leptek el mindent. Éheztek, fáradtak voltak. Napi 3 óránál többet nem pihentek.

Éjt nappallá téve lövöldöztek és tüzeltek. Véget nem érő harcnak tűnt. Amikor nem géppuskával lőttek, akkor ágyúk lövedékei süvítettek el a fejük fölött. Egy naprohamot fújtak. Amikor próbáltak kimásztak az árokból a legjobb barátját a mellkasán lövés érte. A lövedék szétszakította az uniformisát. Barátjának meleg vére az arcára fröccsent, a teteme pedig visszaesett az árokba. Mélyen beleivódott ez a kép! Mint ahogy az is, amikor végignézte ahogy a társai közül sokan fennakadtak a szögesdróton. Volt, aki kétségbeesve kereste levált karját a sárban. Tíz perc leforgása alatt vérfürdő lett a csatamezőn. Megmenekülését csak annak köszönhette, hogy végig az árokban maradt. Később vissza-visszatértek álmaiban az események, amelyek nem hagyták nyugodni.

Így hát soha nem akarta, hogy fia is ezen menjen keresztül. De, ami parancs, az parancs! Fiát hívta a Haza. Mátyás nehezen, de elment a toborzásra. Amint megérkeztek a kiképzőpontra, találkozott a kiképzőtisztjével, ifjabb Csiky Ferenccel. Ő barna uniformisban volt. Fején tányérsapkát viselt. Szemüvege mögött egy meleg, barna szempár látszódott. Orra alatt vastag bajusz húzódott. Harcedzett arca komoly volt, kezét háta mögött összekulcsolta. Az övén míves pisztolytartó és térképtáska lógott. Bőrbakancsán látszott, hogy háborúban használták már. Morc tekintettel, érdes hangon megszólította a kadétokat:

-Egy vonalban helyezkedjenek el előttem, vigyázzállásban!

Olyan erőteljesen mondta, hogy az újoncok zavarukban először nem tudták mit csináljanak. Majd végignézett az ifjakon és megszólalt:

-Maguk fogják képviselni a mi dicső Királyi Honvédségünk? Maguk fognak szembe szállni a

vörös fertővel keleten? Jobb is, hogyha már most megadjuk magunkat.

Látszódott az újoncokon, hogy összeráncolták szemöldöküket, mérgesek voltak. (Érhető, hisz senki se szereti, ha semmibe veszik, még mielőtt megismernék.)

-Nos, Urak! Megnézem mit tudok magukkal kezdeni. A jobb oldali kaszárnyában találják a

ruhájukat és a felszerelésüket. Báthor segédtiszt fog önöknek segíteni a kiválasztásban.

Tizenkét órára mindenki legyen itt menetkészen! Oszolj!

Báthor István egy díszes obsitos volt. Fiatalos volt az arca, barna bocskai sapkájába árvalányhajat tűzött. Szemei, nevéhez hűen bátorságot sugalltak. Bőrmellényt hordott, oldalán pedig géppisztolyt.

Mindenki a kaszárnya felé indult. Felvették a egyenruhát, a nadrágot, a surranókat, valamint hevedert és a menetfelszerelést. Szíjukra csatolták a tölténytáskákat, a kulacsot és a csajkát. Hátukra pedig málha került. Végsőként felrakták fejükre a sisakot is. Miután mindenki menetkész volt, felsorakoztak. Nem sokkal később megérkezett Csiky Ferenc is.

-Vigyázz!

Szólította fel őket Báthor. Csiky levette a bőrkesztyűjét. Megpödörte bajszát, majd így szólt:

-No! Ez már sokkal jobban áll Maguknak.

Majd közelebb lépett. Megigazította egy-egy katona gallérját.

-Pihenj! A mai napon meg fognak ismerkedni a baka fegyverzetével. De előtte, eddzék magukat, fussák körbe kétszer a tábort! Nem hallották? Gyerünk, gyerünk!

Mátyás és a többiek egyszerre megindultak. A futás közben jobban meg tudták szemlélni a tábort. Négy őrtorony volt, amelyet szögesdrótos fal kötött össze. Összesen hét sátor állt a táborban. Egy orvosi, egy parancsnoki és a kadétoknak. A távolban pedig

strázsahegy látszódott. Ahogy futottak, a hideg őszi szél megcsípte az arcukat. Midőn a bakancsuk a földnek simult, egy jellegzetes dobogó hangot adott ki. Ez járta be az egész tábort. Amint a csajka és az öv egymásnak ütköztek, ütemes csengő bongás zaja szállt az ég felé. A bocskor már most törte a lábukat. A fehér felhők mosolyogva néztek le rájuk. A nap gyönyörű fénye meg-megcsillant a fák és bokrok között. A kék ég pedig átkarolta a napot és a felhőket.

Csillogó fejfedőjük visszaverte a napsugarakat. A terepgyakorlaton egy nagy almafával találták szembe magukat.

Érett termései mintha arra vártak volna, hogy valaki leszakítsa őket. Nem is történhetett másképp. Néhányan elraktak pár gyümölcsöt a táskájukba, mások már futás közben megették. Mátyás jól bírta a terhelést, másodikként értbe. Csiky azonban nem volt túl elégedett.

-Maguk ezt nevezik futásnak? Na ne vicceljenek velem! Ha ilyen “gyorsan” veszik az iramot

egy ütközetben, akkor már rég elfoglalták a hazánkat! -szólt mély hangján.

Levette szemüvegét, kabátja zsebéből egy rongyot vett elő. Rálehelt, majd megtisztította

cvikkerét. A lőtérre vezette őket, ami a parancsnoki sátortól csak 5-6 lépésnyire volt. Itt szalmabábuk voltak felrakva a falra. Egy gerenda jelezte honnét kellett a lövést megtenni. Egy ládában tartották a fegyvereket. Csiky Ferenc felvett egyet belőlük, és mutogatni kezdett.

-Ez egy Karabiner 98 Kurz. Német bajtársainktól kaptuk. A legprecízebb, legpontosabb karabély, amelyre kezüket fogják tenni. Jól jegyezzék meg: ez a fegyver a maguké, senki másé! Ismerkedjenek meg vele!

Mindenki odament és elvett egyet. Mátyás fegyverének fás része barnább volt, mint a többié.

Ez volt az egyetlen, amit nem tölgyből, hanem sötét fenyőből készítettek el. Mindenki odaállt

a gerendához. Majd Báthor körbejárt és töltényt osztott, kettőt. Megmutatta hogyan kell fogni, és betölteni egy lőfegyvert.

-Csak az én vezényszavaimra cselekedhetnek! -mondta a tiszt.

-Tölts!

Mindenki betöltötte fegyverét.

-Célozz!

Mátyás gyilkos szándékkal szegezte a bábura a karabélyát.

-Tűz!

A szerszámok egyszerre dördültek el. Enyhe füst keletkezett.

A madarak, akik értetlenül nézték az eseményeket, most felrepültek.

-Ez az! Mellkasba lőttem! - mondta magában Mátyás. Újratöltöttek, megint céloztak és ismét

tüzeltek. Ezúttal a gyomornál talált. Ilyen egyszerű ölni? - gondolkodott.

A tisztek megjegyzés nélkül vezették őket tovább. Egy falhoz értek, amelynél ládákban burgonyák voltak. A falon lyuk tátongott. Már kapták is a parancsot a következő feladatukhoz, miszerint:

-Mivel éles gránátot az Önök kezébe egyelőre nem fogunk adni, ezért kolompérral gyakorolnak! Feladatuk nem nehéz: át kell dobni csak a résen! No, de úgy dobálják, hogy megtalálják, mert ez lesz a ma esti vacsora. A bakák felnevettek. Mindenki sikeresen átdobta, kivéve Mátyást. Valamiért mindig félredobta, vagy túl kevés volt a lendülete.

-Nem baj, Ifjú! Lesz ez jobb is! - szólt hozzá kedvesen Báthor, majd enyhén megveregette Mátyás vállát.

Új feladat következett. Almákat helyeztek a gerendákra. Mindenki kapott egy szuronyt. Felcsatolták, majd így szólott Ferenc:

-Öljék meg azokat az almákat!

A hadfik nem hezitáltak. Sokuknak fenn is akadt az alma a szuronyukon.

-Csodás gyümölcsöző gyümölcsölő képességek, kadétok! -szólt gúnyosan Báthor.

-Zászlófelvonáshoz sorakozzanak! -vette át a szót Csiky.

-A zászló felvonásához megkérem Fredrik József kadétot, hogy lépjen ki!

Fredrik kilépett, majd könnyű lépésekkel kiballagott a zászlóhoz.

-Zászlónak tiszteleg!

Ahogy József felhúzta, a naplemente megcsillant a zászlón. Mintha az angyalok a címer helyett a napot ölelték volna. Az enyhe szellő még lobogtatta a lobogót. A piros-fehér-zöld pedig csak úgy ragyogott. Mindenkinek a szívét büszkeség árasztotta el.

Ó, oly’ fiatalok voltak és még nem tudták, hogy mi vár rájuk…

Ez ment két hónapon keresztül. Már hullottak a falevelek, az idő is egyre hidegebbé vált.

A természet téli álomra készülődött. A költöző madaraknak már semmi nyoma sem volt.

A kiképzett honvédeket pedig egy öreg, fekete vonat várta.

Utoljára kezet fogtak kiképzőtisztjeikkel.

-Beszállás! -szólt a kalauz.

A honvédek egyesével engedelmesen felszálltak, majd helyet foglaltak.

A mozdony szépen lassan zakatolni kezdett. Mátyás is leült, s utoljára még kinézett a jégvirágos ablakon, s látta a tábor távolodó falait.

Csendesen, merengve nézte az elsuhanó tájat. Enyhe szél lengette a fagyos ágakat. A fákon talán mókusok gyűjtögették az elemózsiájukat a télre. A távolban messze, a dimbes-dombos vidékék felett egy réti sas körözött.

Sokára előbukkant egy vasútállomás, ahol újabb bajtársak várakoztak. Nyílt az ajtó, majd az újabb csapat hangos léptekkel betódult a kabinba. Helyet foglaltak ők is. Sokakon csak őszi álcaköpeny volt. Sárgásra festett sisakjukra fűszálak levelek tapadtak. A katonák bemutatkozásba kezdtek.

-Szép napot! Törzsök István vagyok, én leszek eztán a szakaszvezetőjük.

Nos, mindannyian felkészültetek ruszkit lőni? -kérdezte nagy vigyorral a képén.

-Hogyne! Igen! –hangzott a felelet.

-Na ezt már szeretem! -Nevetett fel Törzsök, majd leült.

Mátyás mellé hárman is odaültek, ők is ismerkedni kezdtek.

-Adj Isten! Farkas László volnék. Az a nagyfülű ottan Milkovits János, ez a sápadt képű pedig

Karméz Karcsi.

-Ferenczy Mátyás, örvendek!

-Nem gond, hogy Kend mellé ültünk? -kérdezte Milkovits.

-Nem és nyugodtan tegezhettek.

Felakasztották sisakjaik, puskájukat kitámasztották. Táskájukat az ülésük alá helyezték.

Szó szót követett, kiderült, hogy szőke hajú, kék szemű Farkas László Budapesten született.

Mindig is katona akart lenni, és amikor meglátta a behívólevelét, meg is kapta az esélyt rá. Magabiztosnak és izgatottnak tűnt. Milkovits, a görnyedt testtartású fiú szelídebb ember volt. Gallérjából kis virág bújt elő. Érden született egy parasztcsaládban. Karméz Károly nyakában fényképezőgép lógott. Szemüveget hordott és haja oldalra volt fésülve. Ujján fényes ezüst gyűrű ragyogott. Vidám, kissé feszült, izgatott hangulat lengette be a vagont. Nem csoda, hogy néhányan másképp foglalták el magukat, mint a többiek.

A szakazvezető úr borotválkozásba kezdett, de előkerültek a kártyajátékok is. A bátrabbak még pénzt is raktak fel tétnek. Valaki olvasott, vagy éppen levelet írt. A hátsó részből egyre erősödő harmonikaszó és ének csendült fel, amihez aztán idővel az egész vagon csatlakozott. Így érkeztek meg a célállomásra.

A mozdony kifújta a rég összegyűlt fáradságát. Mindenki összeszedte a holmiját és leszálltak. Gyalog, hat kilométert menetelve elindultak az ismeretlenbe, a harctérre, ahol már „várták őket”.

A távolból gépfegyverek pattogása hallatszott, s a zaj egyre csak erősödött. Egy tisztáson haladtak keresztül, boldog családok éltek itt takaros házaikban. Egy magas, emeletes épület talán valaha iskola lehetett.

Az ebédlő ajtaja mellett egy fatáblán még nehezen, de olvasni lehetett a heti menzát.

Vajon most hol vannak a mosolygós, éhes gyerekek?

Ez a hely lett az ideiglenes támaszpontjuk.

A régebb óta itt tartózkodó katonák már ásták a lövészárkokat, így ők is belekezdtek. Ásót, csákányt ragadtak. Bár nehéz munka volt, mégis három nap alatt elkészültek. Szerencséjükre aznap este tizenegy óra fele megérkezett a tábori konyha is. Gulyást kaptak egy kevés kenyérrel. Nem volt túl ízletes, nem hasonlított az otthoni ízekhez, de beérték vele. Tűzharcok kezdődtek…

Az első tűzharcuk nem volt túl intenzív. Az oroszok kelet felől próbáltak áttörni, de csak halálukba rohantak.

A lövészárkok jó szolgálatot tettek, de bennük az élet nem volt könnyű. Volt, amikor még egy cigarettát (már ha volt) se ehetett éjszaka bűntelenül elszívni, mert az ellenség

minden fénypislákolásra bombákat küldött.

Egy alkalommal Milkovits, Karcsi, László és Mátyás voltak a sorosok az őrségben, amikor is a táboruktól jócskán eltávolodva, a település határában megfogtak egy kóborló tyúkot. Gondolták jó móka lesz, feldobhatják az étrendet egy kis friss hússal. Visszafele menet mocorgásra lettek figyelmesek. Farkas Laci fegyveréhez kapott, s elkiáltotta magát:

-Akárkik vagytok feltartott kezekkel gyertek elő!

Motyorgás hallatszódott a bokorból. Farkas a mellettük lévő fába lőtt. A zajra az egész tábor

felmorajlott, riadót fújtak.

A bokorból két orosz a fegyvereiket ledobva kászálódott elő.

A négyük közül csak Karcsi tudott egy keveset oroszul.12 riadt szempár tekintett egymásra. Nem is értették, hogy miért is bántanák egymást! Ölni mégsem egyszerű! A négy magyar csendben megegyezett, döntöttek, hogy hagyják őket elmenekülni. Mátyás még egy darabka komiszkenyeret is nyújtott feléjük. Ők elfogadták és cserébe adtak egy falatka kolbászt, és lassan, óvatosan hátrálva távolodtak, majd eltűntek. A magyarok is visszatértek az elejtett tyúkkal a táborukba.

December lett. Leesett az első hó. Mindenki egyre többet gondolt a saját családjára. Álmaikban otthon ,a tűzhely mellett ültek. A házaikat bejárta a mézeskalács és a töltött káposzta illata, szívüket melegség öntötte el, egy pillanatra felvillant szerelmük és gyermekük arca. Ahogy aludtak kicsordult a könnyük, de amire felkeltek, már semmi sem maradhatott belőle. Eljött a karácsony napja. Isten kegyelméből megérték ezt is!

Néhányan a lövészárokban árokban állva imádkoztak, mások hajnalig járkáltak a tábor körül. Még törpefenyőt is díszítettek töltényhüvelyekkel, és kopott ruhadarabokból készült apróságokkal. Fél kettőkor aztán mindenki lefeküdt. Mátyás sokat hánykolódott, nehezen jött álom a szemére, szeretett édesanyjára és apjára tudott csak gondolni.

Reggel a tisztek megajándékozták őket egy csajka finom forró teával és egy darab komiszkenyeret is adtak hozzá.

Sőt, közösen osztoztak egy falat csokoládén, néhány deka sajton, pár száraz süteményen, kevés szalonnán és huszonöt darab magyar cigarettán. Bár nem volt oly’ rengeteg ajándék, de örültek, hogy egyáltalán ez is jutott.

Huszonnyolcadikán hajnalban Farkas és Mátyás tűzifáért ment a közeli erdőbe. Az egykori olívazöld sisakjukat a hó fehérre festette. Lépteik alatt roppant a hó. Mátyás előreszaladt. Farkas kihasználva a pillanatot, megdobta egy hógolyóval. Mátyás hátrafordult, majd kapott mégegyet az arcába. Enyhe mosollyal a száján nekirohant Farkasnak, majd leterítette a hóba. Egymást lökdösték, dobálták. Pár pillanatig ismét gyerekek voltak!

A jó hangulatot hangos üvöltés zavarta meg. A fenyők megmozdultak! -Oroszok! -kiabálták egyszerre rémülten.

Amilyen gyorsan csak tudtak, felpattantak, s futásnak eredtek.

-Jönnek a ruszkik! Jönnek! -üvöltötték társaiknak bent a táborban.

Mögöttük azonban már több tucat orosz tolongott. Riadót fújtak, tűzharc kezdődött.

-Jaj! Az ott elől Farkas és Mátyás! – kiabálta dermedten a szakaszvezető.

Hevesen mutogattak feléjük, és üvöltötték nekik, hogy feküdjenek le. Farkas értette az üzenetet, és magával rántotta Mátyást a földre. A magyarok tüzelni kezdtek. Felugattak a géppuskák. Hullott az ellen’ miközben Farkasék próbálták minél jobban összehúzni magukat. Mátyást eltalálta egy orosz, a lövedék a vállát érte. Szerencséjükre fagyos telük volt, így Mátyás sebe

pillanatok alatt befagyott, elállt a vérzés. Pár perc után megszűnt a szörnyű zaj. A fiúk feltápászkodtak, körbe néztek. Mindenhol hullák feküdtek. Néhány kilőtt töltény még mindig füstölgött. Lassan odaballagtak a nekik menedéket nyújtó árokhoz. Megúszták!

Mátyást a sebe miatt kórházba küldték. Amikor megérkezett a teherautón, lesokkolta a látvány. Mindenütt sérültek feküdtek. Üvöltözések hallatszottak. A felcserek véres kézzel szaladtak egyik szobából a másikba, míg a nővérek próbálták tartani az iramot mellettük. Mátyás előtt megjelent egy kedves, de elcsigázott nővér. Egy ágyához vezette, majd ellátták a sebét. Mátyásnak pihenni kellett. Türelemmel elfoglalta magát. Levelet írt apjának. A fiatal ápolónő újra megjelent Mátyás ágyánál, odahajolt hozzá, és ezt súgta neki:

-Nyugi, a kórházból már egyenest haza vezet az út.

Mátyás értetlenkedett.

-Segítjük hazajuttatni a honvédeket. -súgta a titokzatos, szívét megdobogtató nő.

-Ez szabotálás!

-Inkább csak örülj, hogy újra láthatod a családod. Biztos várnak már haza.

Majd hirtelen kiment a szobából. Mátyás gyötrődött, nem akarta cserben hagyni a bajtársait. Kereste, hogy mi a helyes cselekedet. Vívódott magával.

Pár nap múlva aztán levelet kapott az apjától, melyben azt írta egyetlen fiának, hogy megbetegedett.

Mátyás döntött. Hazatér.

Hajnalodott már. Megkapta a papírjait. Gyalog útnak indult, mígnem csodával határos módon egy Kassára igyekvő szekér felvette, így hosszú, viszontagságos út után megérkezett a szülővárosába. Nem telt sok idejébe, mire megtalálta a rozoga házukat.

Enyhe hezitálás után pedig bekopogott. Nyílt az ajtó, s előbukkant apja sápadt arca. Örömében még a mankóját is eldobta! Némán átölelték egymást, szemeik könnybe lábadtak. Leültek, s mesélni kezdtek egymásnak. Mátyás elmondta a vele történteket. Mire észbe kaptak, addigra már este lett, lefeküdtek. Így teltek a hetek, hónapok. Szegényesen éltek, hisz Mátyás nem igen talált munkát, fogytán volt az élelmük. Hallgatták a rádiót, s említették, hogy az oroszok áttörtek a Kárpátokon. Mátyás szíve nagyot dobbant! Úgy érezte, hogy nem tehet mást, ezért besoroztatta magát. Megszorította apja kezét, átölelte, homlokon csókolta, majd újra útnak indult.

Újra kezébe nyomták a fegyvert. De már rutinos volt?!

Ez a kiképzése nem tartott tovább egy hétnél. Kellett a haderő. Meglepetésére most nem vonat várta őket, hanem autók és motorok. Kivitték őket egy tisztásra, majd onnét gyalog mentek tova. Harckocsik lánctalpnyomaiban lépkedtek. Amint kiértek egy erdőből, már várták őket a megfáradt német csapatok, majd csatlakoztak a meneteléshez. Egy kisebb faluhoz értek, ahol a lakosok az utcákról nézték őket. Kenyérszeleteket és vizet kínáltak a katonáknak.

A tömegből valaki odarohant Mátyáshoz, s egy virágszálat tűzött a fegyverének a csövébe. Egy szemrevaló fehérszemély volt. A virág talán a Remény virága! Egymásra mosolyogtak, majd a lány elsietett.

A csapatuk Budapest felé igyekezett. Páncélosok csatlakoztak hozzájuk. Indulókat zengett fáradt ajkuk. Miután megérkeztek Budapestre a tisztjeik felsorakoztatták őket. Lelkesítő beszédet mondtak nekik. Mátyás végignézett a seregen. Gyerekek. Gyerekeket látott. Tizennégyévestől alig huszonévesekig. Próbált inkább nem törődni ezzel, ezért estefelé kimet a Duna partra. Sisak nyomta a fejét, fegyverre pedig húzta a vállát. Szíve nehéz volt. Miért? Elmerengett a messziségbe. Elgondolkozott, hogy eddig min is ment keresztül. Vajon a volt bajtársai élnek még? Látni fogja még az apját? Ki volt az a lány, aki odajött hozzá? Kérdések, kérdések mindenütt!

Másnap reggelre felpörögtek az események. Tüzérek össztüze zúdult a csapatukra, rakéták fénye süvített az égbolton. A sztálin orgonák a „dallamaikat játszották” le nekik. A házak lángba borultak. Az oroszok gyűrűbe zárták a magyarokat, akik éheztek, fáztak. Mégis elszántan és bátran kitörni készültek. Mátyásék a külvárosban próbálták visszaverni az ellenséget. A romok közt alig lehetett mozogni. Egy ház emeletétről lőttek rájuk. Mátyás egy felrobbant autó roncsa mögé bújt. Elővette gránátját az övéről.

-Ezt most ne rontsd el, Mátyás! -Mondogatta magában, hiszen gránátdobásban sose jeleskedett.

Kihúzta a biztosító cérnát, mély levegőt vett, majd eldobta azt. Sikeresen betalált az ablakon. Társai jelképesen megtapsolták, Mátyás egy kis időre megnyugodhatott.

-Tank! Jön a tank! -üvöltötte félelmében az egyik ifjabbik levente. Mátyás gondolta, hogy felrobbantja, kifutott az útra, és nem vette észre a közeli autó alatt lapuló orosz katonákat, akik a géppisztolyukkal rögtön megsorozták. A fiú megszeppent. Még egyszer vigyázban állt, majd eldőlt. Egy pocsolya mellé esett. Látta a vízben a saját képének tükröződését. A csata hangjai, és a kiálltások lassan elhalkultak. Zöld mező képe jelent meg a szeme előtt, tele pipacsokkal. Rajta fehér vadlovak szaladgáltak, aztán mintha enyhe szellő simogatta volna az arcát. Végül egy terebélyes tölgyön akadt fenn a szeme, melynek már zöldellő levelei voltak. Átjárta a békesség. Feltámadt lelkében a remény, hisz a körforgásban a halál mellett ott az élet is! A világ csodálatos!

Egy mellette elhaladó katona a bakancsával belelépett a pocsolyába. A víz, az élet beterítette Mátyás arcát, de számára lassan eltűnt minden, lehunyta a szemét. Nem hallott már semmit, s azt nem tudtatta, hogy belőle, a hősből legenda születik.