Kovács Réka

Elszabadult dallamok

Egyszer volt hol nem volt, egyik este Windorfi András, a híres zeneszerző, új művének utolsó sorait fejezte be, hogy másnap reggel le tudja adni a határidőnek megfelelően. Reggel mikor telefonálni akart a kiadónak, valamin megakadt a szeme. A kottán. Valami mintha furcsa lenne. A hangjegyek szőrén-szálán eltűntek, egyedül az árva egész hang maradt ott. A hang egyszer csak megszólalt:

* Szia, a nevem Elemér! Sajnálom, de a többieket nem tudtam visszatartani, hogy ne szökjenek meg,- ekkor ő is kiugrott a kottából,- de segítek neked visszaszerezni a dallamodat.
* Te tudsz beszélni?
* Persze, már időtlen idők óta.
* Tényleg? Eddig még soha sem vettem észre, bár ez most nagyon meglepett. De ezt majd később megbeszéljük. Most induljunk el megkeresni a többi hangjegyet!

Elindultak két hálóval, és az üres papírral felszerelkezve. Megterveztek mindent, hogy ki tereli el a hangjegyek figyelmét, és ki kapja el őket a hálóval. Először a falu főterén próbáltak valami nyomot keresni, de hiába. Az utcán mindenki tágra nyílt szemekkel nézett a híres zeneszerzőre, hogy mit akar a hálókkal, és az üres papírral.

* Miért néznek rám ilyen furcsán az emberek, mintha bolond lennék?- kérdezte András.
* Nos, ez azért lehet, mert csak a zeneszerző láthatja a kottából elszökött hangokat, és csak te hallasz, senki más nem. De ezzel szerintem nincs semmi baj, mert sokak szerint a zeneszerzők mindig kicsit hóbortosak.
* De, igenis van vele baj! Mindenki terjeszteni fogja az ismerőseinek, aztán, majd a tévének, hogy „múltkor láttam azt a bolond Windorfi Andrást az utcán, aki magában beszélt, meg ordibált…’’
* Igen valószínűleg így lesz, de mit számit ez! Szerinted a többi zeneszerzőről miért hitték azt, hogy magukban beszélnek?
* Ó, hát erre még nem is gondoltam…
* Na, látod! És neked így lesz egy új barátod!

Elmentek Elemér ötlete alapján a vidám parkba, és igaza is lett, mert tényleg ott voltak az elszabadult hangjegyek. Windorfi úr megkérte a park igazgatóját, hogy küldjön ki mindenkit a parkból, hogy befoghassa az elszabadult dallam hangjait. Az igazgató először nem értette, hogy mit szeretne András, de mikor elmagyarázta neki, még inkább összezavarodott, de, hogy ne vesszen össze a kedvenc alkotójával, hát eleget tett az uraságnak. Andrásnak feltűnt, hogy a hangok különböző sebességgel futnak, mert a negyedek négyszer olyan gyorsan futnak, mint az egész, és a tizenhatodok is négyszer olyan gyorsan futnak, mint a negyedek…

* Nos, ezeket most, hogy fogjuk megfogni, hisz egyik gyorsabb, mint a másik!? – Kérdezte András
* Igen, ez egy jó kérdés, de ha leállok velük beszélgetni, addig te megtudod fogni őket!
* Rendben, egy próbát megér.

Míg Elemér elfoglalta társai figyelmét, addig András elkapta őket hálóval. Ez a tevékenység egész estig tartott, de legalább eredményes volt. Mikor már megvolt az összes hang, hazamentek, és mikor András vissza akarta küldeni őket a kottába, kórusban mondták, hogy:

* Neee!!! Kérjük, drága megteremtőnk ne küldjön vissza minket a sivár, üres kottalapra, és utána a kiadónak, inkább tartson meg minket, hisz ott senkivel sem tudunk játszani, beszélni!
* Oh, nem is tudtam, hogy így éreztek valamit, de van egy jó ötletem! Mit szólnátok hozzá, ha nem titeket küldenélek el, hanem csak a fénymásolatotokat!
* Hm… Rendben, ebben még benne vagyunk, de nagyon szépen kérünk, hogy ha majd más kottát is írsz, abból is csak a fénymásolatot add ki a kezeid közül!- mondta a kezdőhang.
* Értem már, hogy mi a probléma, és megígérem, hogy máskor erre odafigyelek.

Ekkor megszólalt az ébresztő óra. András azt se tudta, hol van. Mikor felébredt azt gondolta magában „Jaj de kár, hogy csak álom volt az a csodás világ…’’ És a kottán lévő hangok pedig mind mind megvoltak, de András álmához híven, csak egy másolatot küldött el, és az eredetit megtartotta. És ezt attól a naptól mindmáig így is történik.